নিজস্ব প্রতিবেদন : কলকাতা মেডিক্যাল কলেজে ওযুধের দোকানে ভয়াবহ আগুন। বুধবার সকালে মেডিক্যাল কলেজের এমসিএইচ বিল্ডিংয়ের ওষুধের কাউন্টারে আগুন লাগে। খবর পেয়েই ঘটনাস্থলে দমকলের ১০টি ইঞ্জিন ঘটনাস্থলে পৌঁচেছে। কোনওরকম ঝুঁকি না নিয়ে রোগীদের অন্যত্র সরানো হচ্ছে। ইতিমধ্যেই ২৫০ জন্য রোগীকে নামিয়ে আনা হয়েছে। খালি করা হচ্ছে গোটা বিল্ডিংটি। ওই ওষুধের কাউন্টারের পাশেই রয়েছে অক্সিজেন সিলিন্ডারের গোডাউন। সেখানে যাতে আগুন না পৌঁছতে পারে, সেই চেষ্টায় তত্পর দমকল কর্মীরা। এজরা বিল্ডিংয়ের পিছন দিকে খোলা আকাশের নীচে আপাতত রেখে দেওয়া হয়েছে রোগীদের। যাতে ধোঁয়ায় রোগীদের কোনওরকম ভাবে শ্বাসকষ্ট না হয়। আড়াইশো রোগী এই মুহূর্তে খোলা আকাশের নিচে আতঙ্কের মধ্যে রয়েছেন। আতঙ্ক ছড়িয়েছে রোগীর আত্মীয়দের মধ্যেও।